nvidia/miracl-vision huggingface dataset:
স্লোভাকিয়া জাতীয় ফুটবল দল

স্লোভাকিয়া জাতীয় ফুটবল দল (স্লোভাক: Slovenské národné futbalové mužstvo) হচ্ছে আন্তর্জাতিক ফুটবলে স্লোভাকিয়ার প্রতিনিধিত্বকারী পুরুষদের জাতীয় দল, যার সকল কার্যক্রম স্লোভাকিয়ার ফুটবলের সর্বোচ্চ নিয়ন্ত্রক সংস্থা স্লোভাক ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং ১৯৯৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৩৯ সালের ২৭শে আগস্ট তারিখে, স্লোভাকিয়া প্রথমবারের মতো আন্তর্জাতিক খেলায় অংশগ্রহণ করেছে; স্লোভাকিয়ার ব্রাতিস্লাভে অনুষ্ঠিত উক্ত ম্যাচে স্লোভাকিয়া জার্মানিকে ২–০ গোলের ব্যবধানে পরাজিত করেছে। ১৯,২০০ ধারণক্ষমতাবিশিষ্ট আন্তোন মালাতিনস্কি স্টেডিয়ামে সকোলি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় স্লোভাকিয়ার রাজধানী ব্রাতিস্লাভে অবস্থিত। বর্তমানে এই দলের ম্যানেজারের দায়িত্ব পালন করছেন স্তেফান তারকোভিচ এবং অধিনায়কের দায়িত্ব পালন করছেন দালিয়ানের মধ্যমাঠের খেলোয়াড় মারেগ হামশিক। স্লোভাকিয়া এপর্যন্ত মাত্র ১ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ২০১০ ফিফা বিশ্বকাপের ১৬ দলের পর্বে পৌঁছানো, যেখানে তারা নেদারল্যান্ডসের কাছে ২–১ গোলের ব্যবধানে পরাজিত হয়েছে। অন্যদিকে, উয়েফা ইউরোপীয় চ্যাম্পিয়নশিপে স্লোভাকিয়া এপর্যন্ত কেবলমাত্র ১ বার অংশগ্রহণ করেছে, যার মধ্যে সেরা সাফল্য হচ্ছে উয়েফা ইউরো ২০১৬-এর ১৬ দলের পর্বে পৌঁছানো, যেখানে তারা জার্মানির কাছে ৩–০ গোলের ব্যবধানে পরাজিত হয়েছে। মারেগ হামশিক, মিরোস্লাভ কারহান, মার্তিন স্ক্রচেল, সিলার্দ নেমেথ এবং রবের্ত ভিতেকের মতো খেলোয়াড়গণ স্লোভাকিয়ার জার্সি গায়ে মাঠ কাঁপিয়েছেন। স্লোভাক প্রজাতন্ত্রের (১৯৩৯-১৯৪৫) প্রথম আনুষ্ঠানিক খেলাটি অনুষ্ঠিত হয়েছিল ১৯৩৯ সালের ২৭শে আগস্ট তারিখে জার্মানির বিপক্ষে। স্লোভাকিয়া ঐ খেলায় ২–০ গোলে জয়লাভ করেছিল। দ্বিতীয় বিশ্বযুদ্ধের পর দলটি চেকোস্লোভাকিয়া জাতীয় ফুটবল দলের অধীনে একীকৃত হয়। এরপর পরবর্তী ৫০ বছরে স্লোভাকিয়া একক দেশ হিসেবে কোনো ফুটবল খেলায় অংশ নেয়নি। উক্ত সময়ে বেশ কয়েকজন বিখ্যাত ফুটবল খেলোয়াড় চেকোস্লোভাক দলে খেলতেন। এর মধ্যে ১৯৭৬ সালে ইউরো চ্যাম্পিয়নশিপ জয়ী চেকোস্লোভাকিয়া দলের বেশিরভাগ খেলোয়াড়ই ছিলেন স্লোভাক। ১৯৯৪ সালের ২রা ফেব্রুয়ারি তারিখে স্লোভাকিয়া প্রথম বারের মতো একক দেশ হিসেবে আনুষ্ঠানিকভাবে ফুটবল খেলায় অংশ নেয়। দুবাইয়ে সংযুক্ত আরব আমিরাতের বিরুদ্ধে তারা সেই খেলায় ১–০ গোলে জয়লাভ করে। স্লোভাকিয়ার মাটিতে তাদের প্রথম খেলায় তারা ক্রোয়েশিয়ার কাছে ৪–১ গোলে পরাজিত হয়। খেলাটি অনুষ্ঠিত হয়েছিল ১৯৯৪ সালের ২০শে এপ্রিল তারিখে স্লোভাকিয়া রাজধানী ব্রাতিস্লাভায়। ফিফা বিশ্ব র‌্যাঙ্কিংয়ে, ২০১৫ সালের আগস্ট মাসে প্রকাশিত র‌্যাঙ্কিংয়ে স্লোভাকিয়া তাদের ইতিহাসে সর্বোচ্চ অবস্থান (১৪তম) অর্জন করে এবং ১৯৯৩ সালের ডিসেম্বর মাসে প্রকাশিত র‌্যাঙ্কিংয়ে তারা ১৫০তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে স্লোভাকিয়ার সর্বোচ্চ অবস্থান হচ্ছে ১৪তম (যা তারা ১৯৩৯ সালে অর্জন করেছিল) এবং সর্বনিম্ন অবস্থান হচ্ছে ৬৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
নোবেল পুরস্কার বিজয়ী বাঙালিদের তালিকা

১৯০১ সালে নোবেল পুরস্কার প্রচলনের পর থেকে ২০১৯ পর্যন্ত ৪ জন বাঙালি ব্যক্তিত্ত্ব এই পুরস্কার জয় করেছেন। সর্বপ্রথম বাঙালি হিসাবে নোবেল পুরস্কার লাভ করেন রবীন্দ্রনাথ ঠাকুর, ১৯১৩ সালে, সাহিত্যে। পরবর্তীতে ১৯৯৮ সালে অমর্ত্য সেন অর্থনীতিতে এবং ২০০৬ সালে ড. মুহাম্মদ ইউনূস শান্তিতে এই পুরস্কার জয় করেন। ২০১৯ সালে পুনরায় অর্থনীতিতে নোবেল পান অভিজিৎ বন্দ্যোপাধ্যায়। আরো ১৩ জন ব্যক্তি মনোনয়ন পেয়েছেন। নিচের তালিকাটি হলো নোবেল পুরস্কারের মনোনয়ন প্রাপ্ত ব্যক্তিদের তালিকা যারা কখনো সেটি জেতেননি। পুরস্কার প্রদানের ৫০ বছর পর আনুষ্ঠানিকভাবে মননোনয়ন প্রাপ্তদের তালিকা প্রকাশ করা হয়। ১৯৩৬ থেকে ১৯৪০ সালের মধ্যেই বাঙালিরা সবচেয়ে বেশি মনোনয়ন পেয়েছে। যেসব ব্যক্তি একই বছরে একাধিক বার মনোনয়ন পেয়েছে সেই সংখ্যাটি বন্ধনীতে দেওয়া হয়েছে।
তাং রাজবংশ

তাং রাজবংশ (চীনা: 唐朝; উচ্চারণ: থাং চাউ; কান্টনীয়: থং ৎসীউ; মধ্য চীনা: ঢ্যাং) (১৮ জুন, ৬১৮–৪ জুন, ৯০৭) হচ্ছে চীনের ইতিহাসের অন্যতম শক্তিশালী ও সমৃদ্ধ একটি রাজবংশ। পূর্ববর্তী সুই সাম্রাজ্যের পর এর গোড়াপত্তন ও পরবর্তীকালে পঞ্চ রাজবংশ ও দশ সাম্রাজ্য সময়কালে এটি শেষ হয়। লি (李) পরিবার এই রাজবংশের গোড়াপত্তন করে। সুই পরিবারের ক্রমাগত শক্তি‌ হ্রাস ও পতনের পর এই বংশ চিনের ক্ষমতা অধিকার করে। এই রাজবংশ তার সময়কালে দ্বিতীয় ঝু রাজবংশের (১৬ অক্টোবর, ৬৯০-৩ মার্চ, ৭০৫) দ্বারা বহুবার আক্রমণের শিকার হয়েছিলো। তখন রানি উ জেতিয়ান ক্ষমতাবলে সিংহাসন দখল করেন। তিনি অদ্যাবধি চৈনিক ইতিহাসে একমাত্র রানি, যিনি নিজ অধিকার বলে সাম্রাজ্য শাসন করতেন। তাং রাজবংশের রাজধানী চাং'আন (বর্তমানের জিয়ান) ছিল তৎকালীন পৃথিবীর সবচেয়ে জনবহুল শহর। এ সময়টিকে চৈনিক সভ্যতার অন্যতম উচ্চ শিখর হিসেবে বিবেচনা করা হয়। এই রাজবংশের আগে হান সাম্রাজ্য শাসনামলকে ধরা হয় চৈনিক সভ্যতার বৈশ্বিক সংস্কৃতির স্বর্ণযুগ।
সাদা-ভুরু খঞ্জন

Motacilla madaraspatensis lapsusMotacilla lugubris maderaspatensisMotacilla picataMotacilla maderaspatanaMotacilla maderas সাদা-ভুরু খঞ্জন বা ধলাভ্রু খঞ্জন বা পাকাড়া খঞ্জন (বৈজ্ঞানিক নাম: Motacilla maderaspatensis) একটি মাঝারি আকারের পাখি এবং খঞ্জন পরিবারের সবচেয়ে বৃহদাকার সদস্য। এদের দেহের উপরের দিক কালো, আর পেটের দিকটা সাদা। চোখের উপরে ভুরুর জায়গাটিও সাদা। কাঁধে সাদা ডোরা রয়েছে, আর লেজের বাইরের দিকের পালকগুলোও সাদা। এর বৈজ্ঞানিক নাম এসেছে ভারতের শহর মাদ্রাজ (বর্তমান নাম চেন্নাই) থেকে। ইংরেজি নাম White-browed Wagtail বা Large Pied Wagtail, বৈজ্ঞানিক নাম Motacilla maderaspatensis। সাদা-ভুরু খঞ্জন, খঞ্জন পরিবারের সবচেয়ে বৃহদাকার সদস্য, লম্বায় প্রায় ২১ সেন্টিমিটার। এদের দেহের উপরের দিক কালো, আর পেটের দিকটা সাদা। চোখের উপরে ভুরুর জায়গাটিও সাদা। কাঁধে সাদা ডোরা রয়েছে, আর লেজের বাইরের দিকের পালকগুলোও সাদা। পাখিটি বেশ হালকা-পাতলা গড়নের, এছাড়া আছে লম্বাটে চটপটে লেজ। এর ঊর্ধ্বঙ্গ, মাথা এবং বুক লম্বাটে, সাথে আছে ঔদাসিন্যপূর্ণ এবং বৃহৎ সাদা ডানা। সাদা খঞ্জনের মতো এদের মাথার চূড়ায় সাদা রং থাকে না। শরীরের নিম্নাংশের বাকিটুকু সাদা হয়ে থাকে। স্ত্রী পাখির শরীরের রঙ, পুরুষের তুলনায় কিছুটা হালকা হয়ে থাকে। কিশোর বয়সে স্ত্রী পাখিরা বাদামি-ছাই রঙের হলেও প্রাপ্তবয়স্ক হলে কালো রঙ ধারণ করে। বাংলাদেশে Motacilla গণের পাঁচ প্রজাতির খঞ্জনপাখি দেখা যায়। পাঁচ প্রজাতির মধ্যে চার প্রজাতির খঞ্জন শীতের শুরুতে আসে এবং গ্রীষ্মে চলে যায়। শুধু দেশে স্থায়ীভাবে বাস করে ও বাসা বাঁধে ধলাভ্রু খঞ্জন। বাংলাদেশ বার্ড ক্লাবের তথ্যমতে, দেশে ধলাভ্রু খঞ্জন সংখ্যায় খুব কম এবং এরা, মানুষের অবাধ পদচারণার কারণে বাসা করার জন্য কোনো নিরাপদ জায়গা পাচ্ছে না। ঢাকার চারপাশে ক্রমাগত জলাশয় ভরাট করে ফেলায় এদের স্বাভাবিক আবাস হারিয়ে গেছে। এই পাখি নদী, বড় পুকুর ও বড় জলাশয়ের কাছাকাছি কোনো জায়গায় থাকতে পছন্দ করে। তবে নগরের পরিবেশেও এরা খাপ খাইয়ে নিয়েছে। শহরাঞ্চলে এরা বাড়ির ছাঁদে বাসা বেঁধে থাকে।[তথ্যসূত্র প্রয়োজন] খাবারের জন্য এরা চরে বেড়ায় এবং একটু পর পরই ডেকে ডেকে জায়গা পরিবর্তন করে। দলে সাধারণত দুটি পাখি থাকে। এদের লেজ সাধারণত হয় লম্বা। পা, ঠোঁট, গলা ও বুক কালো রঙের; নিচের দিক সাদা পালকে আবৃত থাকে। চোখের ওপরের ভ্রু সাদা। ডানায় সাদা রেখা থাকে, লেজের বাইরের পালক সাদা। খাবারের তালিকায় আছে ফড়িং, পোকামাকড়, ছোট শামুক ইত্যাদি। মার্চ থেকে মে মাসে জলাশয়ের কাছাকাছি নিরাপদ জায়গায় বাসা করে। তিন-চারটি ডিম দেয়। দলের দুজন মিলেই সংসার করে। এদের বাসার আকৃতি গোলাকার কাপের মতো হয়। চটের আঁশ, শুকনো ডালপালা, নরম ঘাস ইত্যাদি জড়ো করে বাসা তৈরি করে থাকে। অতীতে, ভারতে, এজাতীয় পাখিকে খাঁচায় পুরে রাখা হতো এদের গান গাইবার ক্ষমতার কারণে। পাখিটির স্থানীয় নাম "খঞ্জন" থেকে উৎপত্তিলাভ করে "খঞ্জন-চোখা" প্রবাদটির, যদ্বারা কারো খুব সুন্দর চোখ বোঝানো হয়। ভারতে, পাখিটির আরেকটি স্থানীয় নাম হলো ধোবিন (বা ধোপিনী)।
হলদে পাখি

হলদে পাখি (বৈজ্ঞানিক নাম: Oriolus xanthornus) (ইংরেজি: Black-hooded Oriole) বা কালোমাথা বেনেবউ Oriolidae (ওরিওলিডি) গোত্র বা পরিবারের অন্তর্গত Oriolus (ওরিওলাস) গণের অন্তর্গত এক প্রজাতির হলুদ বৃক্ষচর পাখি। এরা কুটুম পাখি নামেও পরিচিত। হলদে পাখির বৈজ্ঞানিক নামের অর্থ হলুদ সোনাবউ (লাতিন: oryolus = সোনাবউ; গ্রিক: xanthos = হলুদ, ornis = পাখি)। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে প্রায় ৪৩ লক্ষ ১০ হাজার বর্গ কিলোমিটার এলাকা জুড়ে এরা বিস্তৃত। বিগত কয়েক দশক ধরে এদের সংখ্যা বাড়ছে না কমছে সেব্যাপারে বিশেষ কিছু জানা যায় নি; তবে এরা একদম আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে সংরক্ষিত ঘোষণা করা হয় নি। হলদে পাখি বাংলাদেশের সব বিভাগের গ্রামাঞ্চলে দেখা যায়। এছাড়া ভারত, ভুটান, নেপাল, শ্রীলঙ্কা, মায়ানমার, থাইল্যান্ড, মালয়েশিয়া, ইন্দোনেশিয়া, চীন, কম্বোডিয়া, লাওস ও ভিয়েতনামেও এদের দেখা যায়। এ প্রজাতিটির মোট পাঁচটি উপপ্রজাতির সন্ধান পাওয়া গেছে। এরা হল: ডানা ও পুচ্ছে কালো রঙসহ দেহের বাকি অংশ সোনালি হলুদ রঙের চোখে স্পষ্ট কালো রেখা দেখা যায়। স্ত্রী পাখি পুরুষের তুলনায় অপেক্ষাকৃত ফ্যাকাসে ও অধিক সবুজ রঙের। এটি কর্কশ স্বরে ‘চীয়া’ বোলে ডাকে এবং ‘পীলোলো’ শব্দে শিস দেয়। কীটপতঙ্গ, ফল ও ফুলের নির্যাস আহার করে। এপ্রিল থেকে জুলাইয়ের মধ্যে বাসা বাঁধে। ২-৩টি ডিম পাড়ে। বাসার সব কাজে স্ত্রী-পুরুষ উভয়ে অংশ নেয়। দেশের উত্তর অঞ্চলে ব্যাপকভাবে বিস্তৃত। মাথা, গলা ও ঊর্ধ্ব-বক্ষ, ডানা ও পুচ্ছে কালো রংসহ দেহের অবশিষ্ট অংশ উজ্জ্বল সোনালি হলুদ রঙের। ঠোঁট গোলাপি ও চোখ গাঢ লাল। স্ত্রী ও পুরুষ পাখি দেখতে একই রকম, তবে স্ত্রীর মাথার কালো রং অপেক্ষাকৃত ফ্যাকাসে। এই পাখি কর্কশ স্বরে ‘কোয়াক’ বোল তুলে ডাকে।
পল (অক্টোপাস)

পল (ডিম ফুটে জন্ম: জানুয়ারি ২০০৮ – ২৬ অক্টোবর ২০১০) জার্মানির ওবেরহাউসেন সি লাইফ সেন্টারের একটি ট্যাঙ্কে বসবাসকারী সাধারণ অক্টোপাস। ফুটবল ম্যাচের ফলাফল ভবিষ্যদ্বাণীর জন্য পশু ভবিষ্যদ্বক্তা হিসেবে এটিকে ব্যবহার করা হয়। সাধারণত যে সব আন্তর্জাতিক ম্যাচে জার্মানি খেলে সেগুলির জন্যই এটিকে ব্যবহার করা হয়। ২০১০ ফিফা বিশ্বকাপে অব্যর্থ ভবিষ্যদ্বাণী করে এটি সারা বিশ্বের দৃষ্টি আকর্ষণ করেছে। পল ২০১০ এর ২৬ অক্টোবর মারা যায়। ভবিষ্যদকথনের সময় পলের কাছে দুটি মিউসাল জাতীয় খাবারের বাক্স রাখা হয়। প্রতিটি বাক্সে এক একটি প্রতিযোগী দেশের জাতীয় পতাকার ছবি থাকে। ইউরো ২০০৮-এ পল জার্মানীর ছয়টি ম্যাচের ক্ষেত্রে চারটিতে বিজয়ী দলের পতাকাঅঙ্কিত বাক্স বেছেছিল। ২০১০ ফিফা বিশ্বকাপে তার সাতটি ভবিষ্যদবাণীই মিলে গেছে। এমনকি ১১ জুলাই অনুষ্ঠিত নেদারল্যান্ড-স্পেনের ম্যাচের আগে সে স্পেনের পতাকাঅঙ্কিত বাক্স থেকে মিউসাল খেয়েছিল। এই ম্যাচেও স্পেনের জয় হয়েছে। ২০১০ ফিফা বিশ্বকাপে তার সাফল্য ১০০% (৮/৮) এবং সামগ্রিক সাফল্য ৮৬% (১২/১৪)।
আণবিক ভর সংখ্যা

অণুর নিউক্লিয়াসে মোট প্রোটন ও নিউট্রন (এদেরকে একত্রে নিউক্লিউন বলে) সংখ্যাকে ভর সংখ্যা, আণবিক ভর সংখ্যা বা নিউক্লিউন সংখ্যা বলে। এর প্রতীক A। বিভিন্ন রাসায়নিক মৌলের আইসোটোপের ভর সংখ্যা বিভিন্ন হয়। অণুর পারমাণবিক সংখ্যা (Z) (নিউক্লিয়াসের প্রোটন সংখ্যা) এবং নিউক্লিয়াসে ভর সংখ্যা এক নয়। কোন মৌলের ভর সংখ্যা এবং পারমাণবিক সংখ্যার বিয়োগফল ঐ মৌলের অণুতে নিউট্রনের (N) সংখ্যা নির্দেশ করে। অর্থ্যৎ N=A-Z।. পারমাণবিক ভর সংখ্যা মৌলের নামের পূর্বে বসে বা মৌলের আণবিক সংকেতের বামে-উপরে লিখে প্রকাশ করা হয়। উদাহরণ স্বরূপ কার্বনের সাধারণ আইসোটোপ হল কার্বন-১২ বা 12C। এর ৬ টি প্রোটন ও ৬ টি নিউট্রন আছে।তাই এর আণবিক সংকেতের বামে-নিচে আণবিক সংখ্যা (Z) এবং ভর সংখ্যাসহ প্রকাশ করা হয়।126C.
গিজার মহা পিরামিড

গিজার মহা পিরামিড বা খুফুর পিরামিড (ইংরেজি: Great Pyramid of Giza) গিজার গোরস্তানের তিনটি পিরামিডের মধ্যে সবচাইতে পুরাতন এবং বড়। এটি বর্তমান মিসরের এল গিজা নামক স্থানের কাছে অবস্থিত। ১৪০ মিটার (৪৬০ ফুট) উঁচু পিরামিডে তিনটি প্রধান প্রকোষ্ঠ রয়েছে। এর গ্র্যান্ড গ্যালারির দৈর্ঘ্য ৪৭ মিটার, উচ্চতায় ৮ মিটার। বিজ্ঞানীরা পিরামিডটির ভেতরে একটি ‘বড় শূন্যস্থানের’ সন্ধান পেয়েছেন। মিশোরের সবচেয়ে বড়, পুরোনো এবং আকর্ষনীয় পিরামিড হচ্ছে গিজা'র পিরামিড যা খুফু'র পিরামিড হিসেবেও পরিচিত। এটি তৈরি হয়েছিল খ্রিস্টপূর্ব প্রায় ৫০০০ বছর আগে। এর উচ্চতা প্রায় ৪৮১ ফুট। এটি ৭৫৫ বর্গফুট জমির উপর স্থাপিত। এটি তৈরি করতে সময় লেগেছিল প্রায় ২০ বছর এবং শ্রমিক খেটেছিল আনুমানিক ১ লাখ। পিরামিডটি তৈরি করা হয়েছিল বিশাল বিশাল পাথর খন্ড দিয়ে। পাথর খন্ডের এক একটির ওজন ছিল প্রায় ৬০ টন, আর দৈর্ঘ্য ছিল ৩০ থেকে ৪০ ফুটের মত। এগুলো সংগ্রহ করা হয়েছিল দূর দুরান্তের পাহাড় থেকে। পাথরের সাথে পাথর জোড়া দিয়ে পিরামিড তৈরি করা হত। চার হাজারের বছরের পুরানো এক সমাধিতে অঙ্কিত এক চিত্রে দেখা যায় এক বিশাল স্তম্ভকে স্লেজে করে সরানো হচ্ছে; অনেক মানুষ রশি দিয়ে সেই স্লেজ টেনে নিচ্ছে। আর তাদের মধ্যে একজন পাত্র থেকে জল ঢালছে বালির উপরে। এতে ঘর্ষণ প্রায় অর্ধেক হয়ে যায়। এভাবে নিয়ে যাওয়া হয়েছিল আড়াই টন ওজনের এক একটা ব্লক। টেমপ্লেট:মেমফিস কবরস্থান
কালাগলা মানিকজোড়

Myctaria asiaticusXenorhynchos leucopteraXenorhynchus australisXenorhynchus asiaticus কালাগলা মানিকজোড়, কালোগলা বক বা লোহারজঙ্গ (বৈজ্ঞানিক নাম: Ephippiorhynchus asiaticus) এক প্রকার সারস জাতীয় লম্বা গলার পাখি। এই পাখিদের পাওয়া যায় এশিয়া ও অস্ট্রেলিয়ার নিচু জলাভূমি অঞ্চলে। অস্ট্রেলিয়ায় এদের জ্যাবিরু নামে ডাকা হয়, যদিও তা অন্য আরেকটি প্রজাতির পাখি। মানিকজোড় পরিবারে পৃথিবীতে সর্বমোট ২৬ প্রজাতির (মতান্তরে ১৯ প্রজাতির) পাখি আছে, যার আট প্রজাতি একদা বাংলাদেশে দেখা যেত। এর মাত্র দুটি প্রজাতি এখন এ দেশে বাস করে—এশীয় শামুকখোল ও ছোট মদনটাক। এ পাখির বিস্তৃতি দক্ষিণ ও দক্ষিণ-পূর্ব এশিয়া এবং অস্ট্রেলিয়া ও নিউগিনি অঞ্চলেই সীমাবদ্ধ। ভারতের গ্রামাঞ্চলে শস্যখেতের মাঝে দাঁড়ানো নিঃসঙ্গ বৃক্ষে সেপ্টেম্বর-ডিসেম্বরে এরা বাসা বাঁধে। ডালপালা দিয়ে গড়া মাচার বাসায় তিন-চারটি সাদা ডিম দিয়ে এরা বংশবৃদ্ধির প্রক্রিয়া শুরু করে। গত ৬২ বছরে বাংলাদেশের কোথাও এ পাখির দেখা মেলেনি। প্রাণিবিজ্ঞানী সিমসন ১৩০ বছর আগে ঢাকা নগরে এ পাখি দেখেছিলেন এবং ১৯৪৮ সাল পর্যন্ত চট্টগ্রামে পাখিটির অস্তিত্ব ছিল। এশিয়াটিক সোসাইটি প্রকাশিত বাংলাদেশ উদ্ভিদ ও প্রাণী জ্ঞানকোষ গ্রন্থে কালাগলা মানিকজোড়কে এ দেশের ‘প্রাক্তন পরিযায়ী পাখি’ বলে উল্লেখ করা হয়েছে এবং বৈশ্বিক প্রায়-বিপন্ন এ পাখিকে ‘অপ্রতুল তথ্য’ শ্রেণীভুক্ত করেছে আইইউসিএন প্রণীত বাংলাদেশের বিপন্ন বন্য প্রাণী বইটি। প্রায় ১৫০ সেন্টিমিটার দীর্ঘ কালাগলা মানিকজোড় নিঃসন্দেহে এ দেশের বৃহত্তম পাখি। বিশালাকৃতির পাখি দুটি বক ও শামখোলের দলে মিশে বিলের অগভীর পানিতে মাছ, ব্যাঙ ও সরীসৃপ ধরে জীবন ধারণ করছে। তবে এ হাওরে বিষটোপ দিয়ে পাখি মারা হয় বলে ৬২ বছর পর পাওয়া অনন্য এ পাখি কত দিন সেখানে টিকে থাকবে, তা অনিশ্চিত। হাওরে ধৃত একটি কালাগলা মানিকজোড় পাখি এলাকাবাসীর কবল থেকে উদ্ধার করে বন বিভাগ সম্প্রতি সাফারি পার্কে স্থানান্তরিত করেছে। একই সময়ে সুন্দরবনে এ প্রজাতির আরও একটি পাখি দেখা গেছে। মীর শিকার নামের ভারতের একদল শিকারী উপজাতির পুরুষকে ধর্মীয় কারণে বিয়ের আগে জীবন্ত এই পাখি ধরে নিয়ে আসতে হয়। বরকে একটি চুন মাখানো কাঠি দিয়ে পাখিটিকে ধরার চেষ্টা করতে হয়। কোনঠাসা পাখি একটি ভয়ংকর প্রতিদ্বন্ধীই বটে। ১৯২০ সালে এই প্রথা বন্ধ হয়ে যায় একজন যুবক মারা যাওয়ায়। বাচ্চা পাখিকে বাসা থেকে ধরে নিয়ে মাংস খাওয়া হয় আসামে। অস্ট্রেলিয়ার বিনবিঙ্গা সম্প্রদায়ের লোক মনে করেন যে এই পাখির মাংস খাওয়া নিষেধ এবং কোন মহিলা এটা খেলে সে মৃত বাচ্চা প্রসব করবে ও মরবে। কালাগলা মানিকজোড় সারা বিশ্বে ছড়িয়ে আছে। শ্রীলংকায় মাত্র ৫০টির মতো পাখি পাওয়া যায়। থাইল্যান্ড, লাওস, মায়ানমার ও কম্বোডিয়ায় কালাগলা মানিকজোড় পাওয়া যায় না বললেই চলে। দক্ষিণ ও দক্ষিণ-পূর্ব এশিয়ায় মোট ১০০০টির মতো পাখি থাকতে পারে। অস্ট্রেলিয়ায় ১০০০০টি পাখি তাছে বলে ধরা হয়। আইইউসিএন তাই পাখিটিকে প্রায় বিলুপ্ত পর্যায়ে ফেলেছে।
সূরা আল-আরাফ

সূরা আল আরাফ (আরবি ভাষায়: سورة الأعراف, "অর্থ উঁচু স্থান") মুসলমানদের ধর্মীয় গ্রন্থ কুরআনের সপ্তম সূরা, এর আয়াত সংখ্যা ২০৬টি এবং এর রূকুর সংখ্যা ২৪টি। এই সূরাটি মক্কায় অবতীর্ণ হয়েছে। এই সূরার কেন্দ্রীয় বিষয়বস্তু হচ্ছে রিসালাতের প্রতি ঈমান আনার দাওয়াত। সম্পূর্ণ সূরাটির বাংলা অনুবাদ উইকিসংকলনে দেখুন। এ সূরার ৪৬ ও ৪৭নং আয়াতে (পঞ্চম রুকূতে) আসহাবে আরাফ বা আরাফবাসীদের উল্লেখ করা হয়েছে। সেই জন্যে এর নামকরণ করা হয়েছে আল আরাফ। অন্য কথায় বলা যায়, এ সূরাকে সূরা আল আরাফ বলার তাৎপর্য হচ্ছে এই যে, যে সূরার মধ্যে আ’রাফের কথা বলা হয়েছে, এটা সেই সূরা। এ সূরার আলোচ্য বিষয়ের প্রতি দৃষ্টিপাত করলে সুস্পষ্টভাবে অনুভূত হয়ে যে, এ সূরাটি সূরা আন আমের প্রায় সমসময়ে নাযিল হয়। অবশ্য এটা আগে না আন’আম আগে নাযিল হয় তা নিশ্চয়তার সাথে চিহ্নিত করা যাবে না। তবে এ সূরায় প্রদত্ত ভাষণের বাচনভংগী থেকে এটি যে ঐ সময়ের সাথে সম্পর্কিত তা পরিষ্কার বুঝা যায়। কাজেই এর ঐতিহাসিক পটভূমি অনুধাবন করার জন্যে সূরা আন’আমের শুরুতে যে ভূমিকা লেখা হয়েছে তার ওপর একবর নজর বুলিয়ে নেয়া যথেষ্ট হবে। এ সূরার ভাষণের কেন্দ্রীয় বিষয়বস্তু হচ্ছে রিসালাতের প্রতি ঈমান আনার দাওয়াত। আল্লাহ প্রেরিত রসূলের আনুগত্য করার জন্যে শ্রোতাদের উদ্বুদ্ধ করাই এর সমগ্র আলোচনার মৌল উদ্দেশ্য ও লক্ষ্য। কিন্তু এ দাওয়াত সতর্ক করার ও ভয় দেখানোর ভাবধারাই ফুটে উঠেছে বেশি করে। কারণ এখানে যাদেরকে সম্বোধন করা হয়েছে (অর্থাৎ মক্কাবাসী) তাদেরকে বুঝাতে বুঝাতে দীর্ঘকাল অতিবাহিত হয়ে গিয়েছিল। তাদের স্থুল শ্রবণ ও অনুধাবন শক্তি, হঠকারিতা, গোয়ার্তুমী ও একগুঁয়ে মনোভাব চূড়ান্ত পর্যায়ে পৌঁছে গিয়েছিল। যার ফলে রসূলের প্রতি তাদেরকে সম্বোধন করা বন্ধ করে দিয়ে অন্যদেরকে সম্বোধন করার হুকুম অচিরেই নাযিল হতে যাচ্ছিল। তাই বুঝাবার ভংগীতে নবুওয়াত ও রিসালাতের দাওয়াত পেশ করার সাথে সাথে তাদেরকে একথাও জানিয়ে দেয়া হচ্ছে যে, নবীর মোকাবিলায় তোমরা যে কর্মনীতি অবলম্বন করেছো তোমাদের আগের বিভিন্ন মানব সম্প্রদায়ও নিজেদের নবীদের সাথে অনুরূপ আচরণ অবলম্বন করে অত্যন্ত মারাত্মক পরিণতির সম্মুখীন হয়েছিল। তারপর বর্তমানে যেহেতু তাদেরকে যুক্তি প্রমাণ সহকারে দাওয়াত দেবার প্রচেষ্টা চূড়ান্ত পর্যায়ে উপনীত হতে চলেছে। তাই ভাষণের শেষ অংশে তাদের দিক থেকে মূখ ফিরিয়ে আহলি কিতাবদেরকে সম্বোধন করা হয়েছে। আর এক জায়গায় সারা দুনিয়ার মানুষকে সাধারণভাবে সম্বোধন করা হয়েছে। এ থেকে এরূপ আভাস পাওয়া যাচ্ছে যে, এখন হিজরত নিকটবর্তী এবং নবীর জন্যে তার নিটকতর লোকদেরকে সম্বোধন করার যুগ শেষ হয়ে আসছে। এ ভাষণের এক পর্যায়ে ইহুদিদেরকেও সম্বোধন করা হয়েছে। তাই এই সাথে রিসালাত ও নবুওয়াতের দাওয়াতের আর একটি দিকও সুষ্পষ্ট করে তুলে ধরা হয়েছে। নবীর প্রতি ঈমান আনার পর তার সাথে মুনাফিকী নীতি অবলম্বন করার, আনুগত্য ও অনুসৃতির অংঙ্গীকার করার পর তা ভংগ করার এবং সত্য ও মিথ্যার পার্থক্য সম্পর্কে অবহিত হয়ে যাওয়ার পর মিথ্যার প্রতি সাহায্য সহযোগিতা দানের কাজে আপাদমস্তক ডুবে থাকার পরিণাম কি, তাও এতে জানিয়ে দেয়া হয়েছে। ১. আল-ফাতিহা ২. আল-বাকারা ৩. আল-ইমরান ৪. আন-নিসা ৫. আল-মায়িদাহ ৬. আল-আনআম ৭. আল-আরাফ ৮. আল-আনফাল ৯. আত-তাওবাহ ১০. ইউনুস ১১. হুদ ১২
ইন্টারপোল

ইন্টারপোল বা ইন্টারন্যাশনাল ক্রিমিনাল পুলিশ অর্গানাইজেশন (ইংরেজি: International Criminal Police Organization – INTERPOL) একটি আন্তর্জাতিক সংস্থা যার প্রধান কাজ আন্তর্জাতিক পুলিশকে সহায়তা করা। এটি ১৯২৩ সালে ইন্টারন্যাশনাল ক্রিমিনাল পুলিশ কমিশন নামে প্রতিষ্ঠিত হয় এবং ১৯৪৬ সালে বর্তমানের নামে পরিবর্তিত হয়। ইন্টারপোলের বর্তমান সদস্য ১৯৬টি দেশ এবং এই সদস্যরাই বাৎসরিক চাদার মাধ্যমে ৫৯ মিলিয়ন ডলারের বাৎসরিক খরচ নির্বাহ করে। এর সর্বশেষ সদস্য দেশ ভানুয়াতু। প্রধান দপ্তর লিয়োঁ, ফ্রান্স-এ। এটি জাতিসংঘ-এর পর দ্বিতীয় বৃহত্তম আন্তর্জাতিক সংস্থা। সাব-সংস্থা ইটালিকে দেখানো হলঃ আফগানিস্তান আলবেনিয়া আলজেরিয়া আমেরিকান সামোয়া অ্যান্ডোরা অ্যাঙ্গোলাটেমপ্লেট:দেশের উপাত্ত অ্যাগুলা অ্যান্টিগুয়া ও বার্বুডা আর্জেন্টিনা আর্মেনিয়া আরুবা অস্ট্রেলিয়া অস্ট্রিয়া আজারবাইজান বাহামা দ্বীপপুঞ্জ বাহরাইন বাংলাদেশ বার্বাডোস বেলারুশ বেলজিয়াম বেলিজ বেনিন বারমুডা ভুটান বলিভিয়া বসনিয়া ও হার্জেগোভিনা বতসোয়ানা ব্রাজিল ব্রিটিশ ভার্জিন দ্বীপপুঞ্জ ব্রুনাই বুলগেরিয়া বুর্কিনা ফাসো বুরুন্ডি কম্বোডিয়া ক্যামেরুন কানাডা কেপ ভার্দ কেইম্যান দ্বীপপুঞ্জটেমপ্লেট:দেশের উপাত্ত মধ্য আফ্রিকা চাদ চিলি গণচীন(ROC) কলম্বিয়া কোমোরোস কঙ্গো প্রজাতন্ত্র গণতান্ত্রিক কঙ্গো প্রজাতন্ত্র কোস্টা রিকা কোত দিভোয়ার ক্রোয়েশিয়া কিউবা সাইপ্রাস চেক প্রজাতন্ত্র ডেনমার্ক জিবুতি ডোমিনিকা ডোমিনিকান প্রজাতন্ত্র পূর্ব টিমোর ইকুয়েডর মিশর এল সালভাদোর বিষুবীয় গিনি ইরিত্রিয়া ইস্তোনিয়া ইথিওপিয়া ফিজি ফিনল্যান্ড ফ্রান্স গাবন গাম্বিয়া জর্জিয়া জার্মানি ঘানা জিব্রাল্টার গ্রিস গ্রানাডা গুয়াতেমালা গিনি গিনি-বিসাউ গায়ানা হাইতি হন্ডুরাস হং কং হাঙ্গেরি আইসল্যান্ড ভারত ইন্দোনেশিয়া ইরান ইরাক আয়ারল্যান্ড ইসরায়েল ইতালি জামাইকা জাপান জর্দান কাজাখস্তান কেনিয়া দক্ষিণ কোরিয়া কুয়েত কিরগিজিস্তান লাওস লাতভিয়া লেবানন লেসোথো লাইবেরিয়া লিবিয়া লিশ্‌টেনশ্‌টাইন লিথুয়ানিয়া লুক্সেমবুর্গ মাকাউ ম্যাসেডোনিয়া মাদাগাস্কার মালাউই মালয়েশিয়া মালদ্বীপ মালি মাল্টা মার্শাল দ্বীপপুঞ্জ মৌরিতানিয়াভানুয়াতু মরিশাস মেক্সিকো মলদোভা মোনাকো মঙ্গোলিয়া মন্টিনিগ্রোটেমপ্লেট:দেশের উপাত্ত মোন্টসেরাট মরোক্কো মোজাম্বিক মায়ানমার নামিবিয়া নাউরু নেপাল নেদারল্যান্ড্‌স নেদারল্যান্ড্‌স নিউজিল্যান্ড নিকারাগুয়া নাইজার নাইজেরিয়া নরওয়ে ওমান পাকিস্তান পানামা পাপুয়া নিউগিনি প্যারাগুয়ে পেরু ফিলিপাইন পোল্যান্ড পর্তুগাল পুয়ের্তো রিকো কাতার রোমানিয়া রাশিয়া রুয়ান্ডা সেন্ট কিট্‌স ও নেভিস সেন্ট লুসিয়া সেন্ট ভিনসেন্ট ও গ্রেনাডাইন দ্বীপপুঞ্জ সামোয়া সাঁউ তুমি ও প্রিন্সিপি সৌদি আরব সান মারিনো সেনেগাল সার্বিয়া সেশেল সিয়েরা লিওন সিঙ্গাপুর স্লোভাকিয়া স্লোভেনিয়া সোমালিয়া দক্ষিণ আফ্রিকা স্পেন শ্রীলঙ্কা সুদান সুরিনাম সোয়াজিল্যান্ড সুইডেন সুইজারল্যান্ড সিরিয়া তাজিকিস্তান তানজানিয়া থাইল্যান্ড টোগো টোঙ্গা ত্রিনিদাদ ও টোবাগো তিউনিসিয়া তুরস্ক টার্কস্‌ ও কেইকোস দ্বীপপুঞ্জ তুর্কমেনিস্তান উগান্ডা ইউক্রেন সংযুক্ত আরব আমিরাত যুক্তরাজ্য মার্কিন যুক্তরাষ্ট্র উরুগুয়ে উজবেকিস্তান ভ্যাটিকান সিটি ভেনেজুয়েলা ভিয়েতনাম ইয়েমেন জাম্বিয়া জিম্বাবুয়ে যে সব দেশগুলো ইন্টারপোলের সদস্য নয় তা নিন্মে দেখানো হলঃ পালাউ সলোমন দ্বীপপুঞ্জ কিরিবাস মাইক্রোনেশিয়া যুক্তরাজ্য টুভালু উত্তর কোরিয়া প্রজাতন্ত্রী চীন (তাইওয়ান) গ্রিনল্যান্ড
কমলাকান্ত

কমলাকান্ত বঙ্কিমচন্দ্র চট্টোপাধ্যায় রচিত একটি ব্যক্তিধর্মী প্রবন্ধ-সংকলন। বইটির প্রথম সংস্করণ ১৮৭৫ সালে কমলাকান্তের দপ্তর, প্রথম ভাগ নামে প্রকাশিত হয়।:৬৫৩ ১৮৮৫ সালে (১২৯২ বঙ্গাব্দ) "কমলাকান্তের দপ্তর" (মোট ১৪টি প্রবন্ধ, তন্মধ্যে ১১টি বঙ্কিমচন্দ্রের), "কমলাকান্তের পত্র" (পাঁচটি প্রবন্ধ) ও "কমলাকান্তের জোবানবন্দী" – এই তিনটি অংশ একত্রে কমলাকান্ত নামক গ্রন্থটি প্রকাশিত হয়।:৬৫৩:ষোল এই গ্রন্থে আফিঙখোর ব্রাহ্মণ কমলাকান্তের জবানিতে লেখক তথ্য ও যুক্তিবিনির্ভর সমাজ, ধর্ম ও রাষ্ট্রতত্ত্ব বর্ণনা করেছেন। গ্রন্থটিকে বঙ্কিমচন্দ্রের অন্যতম শ্রেষ্ঠ রচনা বলে অভিহিত করা হয়।:৬৫৩
হনুমান

ColobusPiliocolobusProcolobusTrachypithecusPresbytisSemnopithecusPygathrixRhinopithecusNasalisSimias হনুমান বা মুখপোড়া হনুমান (Langur) প্রাইমেট (Primates) বর্গের অন্তর্গত লম্বা লেজযুক্ত বানর। বাংলাদেশে হনুমানের তিনটি প্রজাতি পাওয়া যায়। জানুয়ারি-মে এদের প্রজননকাল। স্ত্রী হনুমান প্রতি দুই বছরে একবার ১৮০-২০০ দিন গর্ভধারণের পর একটি বা দু'টি বাচ্চা প্রসব করে। বাচ্চারা ১৩ মাস পর্যন্ত মায়ের দুধ পান করে। পুরুষ হনুমান ৫-৬ ও স্ত্রী হনুমান ৩-৪ বছরে বয়ঃপ্রাপ্ত হয়। এদের আয়ুষ্কাল ১৮-৩০ বছর।
ঘনাদা

ঘনাদা বাংলা সাহিত্যের একটি জনপ্রিয় কাল্পনিক চরিত্র। ১৯৪৫ সালে প্রেমেন্দ্র মিত্র এই চরিত্রটি সৃষ্টি করেন। ঘনাদার প্রকৃত নাম ঘনশ্যাম দাস। ঘনাদার বক্তব্য অনুযায়ী ইউরোপিয়ান লোকেরা তাকে 'ডস' নামে চেনে। ঘনাদা তার মেসের প্রতিবেশী চার যুবককে নিজের জীবনের নানা অভিযান সম্পর্কে গল্প মুখে মুখে শোনান। ঘনাদার ষষ্ঠ গল্প টুপিতে প্রথম জানা যায় তিনি কলকাতা শহরে বাহাত্তর নম্বর বনমালি নস্কর লেনের একটি মেসবাড়িতে বসবাস করেন এবং তিনি তার অধিকাংশ গল্প এই মেস বাড়িতেই বলেছেন। এই মেসবাড়ির চার বাসিন্দা শিবু, শিশির, গৌর ও গল্পের কথক সুধীর সর্বদা বিভিন্ন উদ্ভাবনী পরিকল্পনা করে ঘনাদাকে ঠকিয়ে বা খুশি করে তার কাছ থেকে কল্পবিজ্ঞান, অভিযান বা ঐতিহাসিক গল্পের বিভিন্ন সব গল্পের সম্ভার শোনার চেষ্টা করতে থাকেন। অধিকাংশ গল্পে নায়ক থাকেন স্বয়ং ঘনাদা। একজন বাকসর্বস্ব সাধারণ বাঙালি চরিত্রের বাগাড়ম্বরতার পাশাপাশি অসাধারণ পাণ্ডিত্য, প্রখর উপস্থিত বুদ্ধি ও উদ্ভাবনী প্রতিভা ঘনাদা চরিত্রকে অত্যন্ত জনপ্রিয় করেছে।[n ১] ঘনাদা ধূমপায়ী ও ভোজনবিলাসী। মশা গল্পে দেখা যায় তিনি মেসের অন্যান্য বাসিন্দাদের কাছ থেকে সিগারেট ধার করেন, কিন্তু নুড়ি গল্পে জানা যায় তিনি শিশিরের কাছ থেকেই সিগারেট ধার করেন। মেসবাড়ির আড্ডা ছাড়াও পার্কের বৈকালিক আড্ডাতে পাড়ার প্রবীনদের কাছে ঘনশ্যাম বাবু নামে পরিচিত তিনি। 'রবিনসন ক্রুশো মেয়ে ছিলেন' গল্পটি ঘনশ্যাম বাবুর মস্তিষ্কজাত। ঘনাদার গল্পগুলিতে গল্পের কথক সুধীর নামের চরিত্র। প্রেমেন্দ্র মিত্র এই চরিত্রটি প্রথম আঠাশটি গল্পে উত্তম পুরুষ উপস্থাপিত করলেও তার নাম জানা যায়নি। এই সকল গল্পে গল্পের কথক শিবু, শিশির এবং গৌরের মতন বাহাত্তর নম্বর বনমালি নস্কর লেনের বাসিন্দা ছিলেন, শুধু এটুকু জানা গিয়েছিল। কিন্তু 'ধুলো' গল্পে প্রথম তার নাম জানা যায়। ঘনাদা এই গল্পে এই চরিত্রটিকে সুধীর নামে অভিহিত করেন। এরপর 'কাদা', 'ঘনাদার হিজ্‌ বিজ্‌ বিজ্‌', 'ঘনাদার চিঠিপত্র ও মৌ-কা-সা-বি-স' প্রভৃতি গল্পে তার নাম পাওয়া যায়। ১৯৪৫ খ্রিষ্টাব্দ বা ১৩৫২ বঙ্গাব্দে কলকাতা হতে প্রকাশিত আলপনা নামক দেব সাহিত্য কুটীর প্রকাশনীর পূজাবার্ষিকীতে মশা গল্পে প্রেমেন্দ্র মিত্র ঘনাদা চরিত্রটিকে প্রথম উপস্থাপিত করেন। এরপর প্রতি বছর তিনি প্রতি দেব সাহিত্য কুটীর প্রকাশনীর পূজাবার্ষিকীতে একটি করে গল্প লিখতে থাকেন। ঘনাদাকে নিয়ে প্রেমেন্দ্র মিত্র মোট চারটি উপন্যাস লিখেছেন। সেগুলি হল: প্রেমেন্দ্র মিত্র 'পৃথিবী বাড়ল না কেন?' গল্প অবলম্বনে 'পৃথিবী যদি বাড়ত' নামে একটি নাটিকা রচনা করেন। এছাড়া তিনি 'ঘনার বচন' নামে চারটি ছড়া রচনা করেন। জনপ্রিয় বাংলা বিজ্ঞান পত্রিকা কিশোর জ্ঞান বিজ্ঞান মশা, তেল, হাঁস, মাটি ও মঙ্গল গ্রহে ঘনাদা এই গল্প পাঁচখানি নিয়ে সাদা-কালো কমিকস প্রকাশ করেছে। এই সমস্ত কমিকসের চিত্রনাট্য অনিল কর্মকারের লেখা আর সাদাকালো ছবি এঁকেছেন গৌতম কর্মকার। এছাড়া আনন্দ পাবলিশার্সের জনপ্রিয় বাংলা শিশু কিশোর ঘনাদার মশা এবং নুড়ি এই দুইটি গল্প নিয়ে রেডিওতে দুখানি শ্রুতিনাটক প্রযোজিত হয়েছে। এই দুইটি নাটকে প্রখ্যাত অভিনেতা শেখর চট্টোপাধ্যায় ঘনাদার চরিত্রে কন্ঠ-সংযোজনা করেছেন ঘনাদার অভিযান বা গুল্পগুলির মধ্যে আগমন ঘটে বহু বিচিত্র চরিত্রের। তাদের মধ্যে পাওয়া যাবে নায়ক, খলনায়ক, সহযোগী; বিখ্যাত বৈজ্ঞানিক, বিশ্ব-ইতিহাসের বহু রাজনৈতিক ব্যক্তিত্ব, দেশনায়ক, যুদ্ধব্যাপারী, প্রমুখ। বাস্তব ও অতিবাস্তবের মধ্যে চলাচলের যোগসূত্র হিসেবে তাদের আগমন-নিস্ক্রমণ। আবার ঘনাদাকে নিছক প্যাঁচে ফেলবার জন্য চারমূর্তির কল্যাণে উপস্থিত হয় চারপাশের লোকজনের। তবে ঘনাদা ক্কচিত্‌ অসোয়াস্তিতে পড়লেও, পর্যদুস্ত হননা কখনই।